- Dennis Man a marcat 13 goluri în acest sezon
- Atacantul de 25 de ani e cotat la 5 milioane de euro
Dennis Man a anunţat echipa unde va juca în sezonul viitor, după golul marcat cu Irlanda de Nord (1-1), care ne arată în continuare că atacantul este unul dintre cei mai în formă tricolori, înainte de EURO 2024.
Borussia Dortmund, Napoli, AC Milan şi AS Roma sunt echipele care sunt pe urmele lui Man, după cum anunţă presa din Italia. Totuşi, românul cu 13 goluri marcate în acest sezon în tricoul cruciaţilor e decis să rămână la Parma, mai ales dacă echipa va promova.
Dennis Man a anunţat echipa unde va juca în sezonul viitor, după golul cu Irlanda de Nord
"A fost un test bun. Voiam să câștigăm, dar mergem mai departe. Rămânem uniți și sigur vor veni victoriile. Nu ne-am mai văzut de vreo 3 luni și ceva. Se vede și în joc, dar vom regla lucrurile.
Probabil continuitatea în antrenamente și munca de zi cu zi. N-am mai avut nici accidentări, sunt fericit, asta mă face să joc bine.
Eu nu știu despre oferte, nu mă interesează. Sunt la Parma, îmi doresc să promovăm în Serie A și să merg mai departe acolo. Cunosc colegii, conducerea. Mă simt bine, îmi oferă încredere", a spus Dennis Man, citat de primasport.ro.
Dennis Man, dorit de 4 cluburi
Dennis Man şi Parma sunt pe primul loc în Serie B, competiţie transmisă exclusiv în AntenaPLAY. Jurnaliştii italieni au avut doar cuvinte de laudă la adresa lui Dennis Man, pe care l-au numit "bijuteria" din lotul Parmei.
"Parma se bucură de talentul lui Dennis Man, care a trecut de la investiție «exagerată» la bijuteria unui lot care a adus echipa la un pas de revenirea în Serie A.
Man este una dintre certitudinile echipei lui Fabio Pecchia, autorul unui sezon senzațional care a atras atenția unor cluburi de top.
Dacă în ianuarie cluburi de calibrul lui Milan, Napoli și Roma erau interesate, promovarea în Serie A nu poate face decât să-i crească cota jucătorului. Contractul cu Parma expiră în 2025 și Borussia Dortmund îl are în vizor, dar clubul emilian lucrează la prelungirea contractului", au transmis italienii de la calciomercato.com.